खानापूरः हांगाच्या ख्रिश्चन मल्टिपर्पज को-ऑप सोसायटीच्या पंचवार्षिक वेंचणुकींत सत्ताधारी पॅनलचे सगले उमेदवार जैतिवंत जाले. जैतिवंतांत जॅकी फर्नांडिस, फ्रान्सिस सोज, फ्रान्सिस शेरांव, मायकल कार्डोज, आनंद वाझ, विन्सेंट लोबो, साविओ परेरा हांचो आस्पाव आसा. कार्मेलिन लोबो, गिड्डाप्पा वड्डर, मार्गारेट फर्नांडिस हांची बिनविरोध निवड जाल्या.
जैतिवंतांचो सोसायटीच्यावतीन सत्कार जालो. ह्यावेळार सोसायटीचे मॅनेजर अमित घाडी, कॅशिअर वनिता डिसोझा अकाउंटंट सुप्रिया शिंदे, आग्नेल सोज आनी समर्थक हाजर आशिल्ले.
